JohanHeinsen/ENO huggingface dataset:
Odense Adresse-Contoirs Efterretninger, 1848-01-28
En brugt Chenille, tjenlig til Reisebrug, og et Par Sælskinds=Støvler ønskes tilkjøbs. En Billet mærket A. H. med opgiven billigste Priis bedes indlagt paa Adressecontoiret.
Odense Adresse-Contoirs Efterretninger, 1848-01-28
Jagt til Salg. En god cravelbygget Jagt, godt udhalet, drægtig 5 Commercelæster, lader circa 180 Tdr. Korn, er billig tilkjøbs, naar man henvender sig derom til J. H. Hemmelöst. i Nyborg.
Odense Adresse-Contoirs Efterretninger, 1848-01-28
Boutikleilighed paa Vestergade No. 250 er at faae til Leie til førstkommende Paaske Flyttetid med nye Boutikindretning, passende for en Manufaktur= eller Jsenkramhandel, naar man derom henvender sig til Eierinden.
Odense Adresse-Contoirs Efterretninger, 1848-01-28
Et Hornungs Pianoforte tilsalg.
Odense Adresse-Contoirs Efterretninger, 1848-01-28
Et udmærket godt 6 1/2 Octavs brugt Pianosorte af Hornungs Fabrik er tilsalg for meget billig Priis. paa Vestergade No. 193, 1ste Sal. 2 Værelser og Kjøkken. kan til Paaske Flyttetid erholdes til Leie i Huset No. 676 i Nedergade.
Odense Adresse-Contoirs Efterretninger, 1848-01-28
Huset No. 524 Litr. K i Nygade, der bestaaer af 4 Fag Forhuus samt en god Hauge, er formedelst anden Bestemmelse strax at faae tilkjøbs af Eieren R. Hansen.
Odense Adresse-Contoirs Efterretninger, 1848-01-28
Mandagen den 7 Februar førstk., om Formiddagen Kl. 9, bliver i Skovene ved Gyldensteen afholdt Auction over endeel Bøge paa Roden, samt endeel stor Bøge-Udhugning, tjenlig til Gavn og Brændsel. Mødestedet er ved Gyldensteen. Hvilket herved efter Overeenskomst med Auctionsdirecteuren, bekjendtgjøres. Gyldensteen den 25 Januar 1848. S. T. Krarup.
Odense Adresse-Contoirs Efterretninger, 1848-01-28
Da der, i Henhold til den passerede Execution, er reqvireret Auction over den Brygger C. H. Hansen i Odense tilhørende Ret til, ifølge Kjøbecontract, at erholde Skjøde paa Peder Jensens Gaard i Bellinge, bestaaende af 2 Parceller, med Hartkorn tilsammen 3 Tdr. 5 Skpr. 1 Fdkr. 2 1/2 Alb. ny Matricul, saa bliver bemeldte Ret til at erholde Skjøde paa Peder Jensens Gaard i Bellinge stillet til Bortsalg ved 3 offentlige Auctioner, der afholdes: Fredagen den 25 Februar 1818.
Odense Adresse-Contoirs Efterretninger, 1848-01-28
Fredagen den 10 Marts hver Dags Formiddag Kl. 10.
Odense Adresse-Contoirs Efterretninger, 1848-01-28
Fredagen den 24 Marts De 2 første paa nedentegnede Contoir, men 3die paa den sælgende Eiendom. Conditionerne og Vurderingsforretning ligge fra 1ste Auction til Eftersyn paa undertegnede Contoir, og nærmere Underretning om Eiendommen erholdes hos Birkedommer Friis i Odense. Odense Herredscontoir den 26 Januar 1848. F. Knudsen.
Odense Adresse-Contoirs Efterretninger, 1848-01-28
Auction over Humlestænger m. m. Onsdagen den 9 Februar førstk., om Formiddagen Kl. 10, bliver i Dyrehaven ved Langensøe afholdt Auction over en betydelig Deel Humlestænger, endeel slingede og runde Lægter, samt Gjærdsel. Ved samme Auction agtes bortsolgt en gammel Arbeidsvogn, noget gammelt Seletøi og nogle gamle Tagsteen. Mødestedet er ved Langensøe. Lunde og Skam Herreders Contoir den 27 Januar 1818. Hillerup. Hans Jørgen Hillerup, Cancellieraad, Herredsfoged og Herredsskriver i Lunde og Skam Herreder, samt Birkedommer og Skriveri Grevskabet Røepstorffs Birk,
Odense Adresse-Contoirs Efterretninger, 1848-01-28
Gjør vitterligt: At for mig haver andraget Prokurator Storch af Odense, hvorlunde han af Skifteforvalteren i Boet efter afgangne Jndsidder Peder Pedersen Hjallese af Hjorslev, Cancellieraad Hillerup, er antaget til at erhverve Mortificationsdom over en bortkommen, af Gaardmand Peder Larsen i Otterup Bye og Sogn den 11 Decbr. 1832 til bemeldte Peder Pedersen Hjallese, - forhenværende Selveierboelsmand paa Øster Egense Mark i Norup Sogn, - udstædt og den 24 Januar 1843 inden Lunde, Skam og Skoubye Herreders Ret tinglæst Obligation, stor 200 Rbd. Sedler, hvorfor er givet 2den Prioritets Panteret, næstefter 400 Rbd. i den Debitor i bemeldte Otterup tilhørende Gaard med Bygninger, samt disses Assurancesum, 1200 Rbd. Thi stævnes herved, efter Prokurator Storchs Begjæring, og i Medhold af Kongelig allernaadigst Mortifications Bevilling af 13 dennes, den eller dem, som maatte have forommeldte Obligation i Hænde, at møde inden Lunde og Skam Herreders Ret paa bemeldte Jurisdictions sædvanlige Tingsted i Odense, den sidste Tirsdag i April Maaned 1849, for med bemeldte Obligation at fremkomme, og deres lovlige Adkomst dertil at beviisliggjøre, da Samme i modsat Tilfælde ved Dom vil vorde mortificeret, efter Citantens nærmere derom fremførende Jrettesættelse og Paastand.
Odense Adresse-Contoirs Efterretninger, 1848-01-28
Forelæggelse eller Landag kan ei ventes, som afskaffet ved Forordning 3 Juni 1786. Lunde og Skam Herreders Contoir i Odense den 26 Januar I Digtet med Overskrift: Kongens Død, i Mandags Avisen bedes rette: 4de Vers, 3die Linie udslettes Ordet og, 4de 4de Undersaat læs Undersaatte 5te 2den - "Danmark - "Danmarks Ved Tallotteriets 1473 Trækning i Altona udkom: Fyens Stiftsavis, redigeres af N. Seedorff, udgives i Odense 5 a 6 Gange ugentlig. Trykt med Hurtigpresse. Hillerup.
Odense Adresse-Contoirs Efterretninger, 1848-01-29
Kongehuset. Under 26 d. M. har Hs. Maj. Kongen naadigst udnævnt Hs. Kong. Høih. Prinds Frederik Ferdinand til Danmark til Arveprinds.
Odense Adresse-Contoirs Efterretninger, 1848-01-29
Det er under 22 ds. at Hs. Maj. allernaadigst har udnævnt Kammerherre, Stiftamtmand Bardenfleth, Kommandeur af Dannebrogen og Dannebrogsmand, til Geheime-Statsminister, indtil videre uden Portefeuille, men med Bibehold af hans Embede som Stiftamtmand, over Fyens Stift og Amtmand over Odense Amt.
Odense Adresse-Contoirs Efterretninger, 1848-01-29
Under f. D. har Hs. Maj. allern, udnævnt Direkteur for det kgl. Generaltoldkammer- og Kommerce Kollegium, C. A. Bluhme, Stkr. af D. og Dom., til Præsident for bemeldte Kollegium.
Odense Adresse-Contoirs Efterretninger, 1848-01-29
Den under 22 de emanerede Anordning om Sørgedragten for høisalig Kong Christian den 8de (see denne Avis No. 18) indledes paa følgende Maade: "Vi Frederik den Syvende &c. &c., Gjøre vitterligt: At det har behaget Forsynet den 20 d. M. ved Døden at bortkalde Vor høitelskede Hr. Fader, Hs. Maj. Kong Christian den Ottende til Danmark, de Venders og Gothers, Hertug til Slesvig, Holsteen, Stormarn, Ditmarsken, Lauenborg og Oldenborg, og da Vi ikke paatvivle, at jo alle Vore kjære og troe Undersaatter tage Deel med Os og Vort Kongelige Huus i Vor Sorg derover, samt at Enhver, som dertil har Evne og Leilighed, til Beviis paa saadan Deeltagelse klæder sig i Sørgedragt, saa ville Vi for Vore Embedsmænd i Særdeleshed og for dem, som ere i Rangen, herved kundgjøre det Regulativ, som i denne Henseende bliver at følge".
Odense Adresse-Contoirs Efterretninger, 1848-01-29
En Kancelliplakat af 25de meddeler en Kongel. Resolution af 24de, hvorefter det Kongel. Navnechiffre i alle Tilfælde, hvor der er Brug for samme, skal udføres efter en hosføiet Tegning, lig Frederik Sjettes.
Odense Adresse-Contoirs Efterretninger, 1848-01-29
Kammerherre F. Blücher er afsendt til Jtalien, for at overbringe Sørgebudskabet til Hs. Kgl. Høih. Landgrevinde Charlotte, den Høisaliges Søster. De fremmede Gesandter have i Onsdags bragt Hs. Maj. Kongen deres Lykønskning til Allerhøistsammes Tronbestigelse. (Flyst.)
Odense Adresse-Contoirs Efterretninger, 1848-01-29
Geheime-Etatsraad Adler har modtaget allerhøieste befaling til at deeltage i Eftersynet og Ordningen af den afdøde Konges Papirer. (Berl. Tid.) Det fornødne Arbeide ved lit de parade og castrum doloris bliver udført under Veiledning og umiddelbart Tilsyn af Etatsraad Koch, og vil blive paa skyndet saameget muligt. (S. Bl.)
Odense Adresse-Contoirs Efterretninger, 1848-01-29
Jfølge Flyst. vil den afdøde Konges Jordefærd allerede finde Sted i Midten eller ialtfald i Slutningen af Februar. Saavidt "Fædrel." har erfaret, er der ved Obductionen af det Kongel. Liig fundet følgende væsentlige Afvigelser fra den normale Tilstand. Den store Aare paa Armen, paa hvilken Aareladningen er foretagen, er funden inflammeret ligefra Haanden op til Skulderen, og i Hjerteposen en Ansamling af Materie (Pus), der er henbragt der fra Armen af ved Blodeirculationen.
Odense Adresse-Contoirs Efterretninger, 1848-01-29
Disse Phænomener indeholde Aarsagerne til Hs. Majestæts Død. Desuden er Hjertet fundet unaturligt stort (Hypertrophi) og med en Forkalkning af dets Krands aare. Her ligge Aarsagerne til det Tilfælde af Blod presning i Hjertet eller Asthma, som Hs. Majestæt flere Gange har været anfaldet af, og hvis sidste Anfald nødvendiggjorde den Aareladning, der igjen foranledigede Armens Jnflammation. Endelig er der fundet Spor af Sygdom i Nyren.
Odense Adresse-Contoirs Efterretninger, 1848-01-29
Slagelse Avis beretter, at Grev Moltke til Espe er reist til Kjøbenhavn og at denne Reise efter Sigende skeer ifølge høiere Ordre.
Odense Adresse-Contoirs Efterretninger, 1848-01-29
Geheime-Statsminister Stemann skal i disse Dage befinde sig upasselig. Han lider af et af sine sædvanlige podagristiske Anfald. (Flyst.)
Odense Adresse-Contoirs Efterretninger, 1848-01-29
Loll.-Falst. A. kjøbenhavnske Korrespondent beretter under 21de, at efter Sigende skulle Stænderne sammenkaldes strax.
Odense Adresse-Contoirs Efterretninger, 1848-01-29
Borgerrepræsentationen i Stege har tilsendt Dhrr. Clausen og Schouw en Skrivelse, hvori den i Anledning af det af disse ved Tronskiftet udgivne Skrift udtaler sin Overbeviisning om, at Ønsket om en fri Forfatning næres over det hele Land og paa egne og Medborgeres Vegne bringer dem sin Tak, fordi den Tillid, som hele Landet har til Dem, atter paa en saa værdig Maade er bleven opfyldt." (Fædrel.)
Odense Adresse-Contoirs Efterretninger, 1848-01-29
udlandet. Jtalien. Jfølge Schwab. Merc., har Man i Neapel med Dampskibet Vesuvius, erholdt Efterretninger om en almindelig Opstand i Palermo: Paa Kongens Fødselsdag den 12 ds. brød Folket ind i Fængslerne og befriede alle politiske Fanger; om Aftenen var Besætningen deels indsluttet i Citadellet, deels havde den trukket sig ud af Byen; den hele Dag lød Stormklokken; hele Befolkningen, Høie og Lave, var under Vaaben, ogsaa mange Tusinde bevæbnede Bønder havde indfundet sig; Barrikader vare oprettede og et Rytter detaschement, der vilde forhindre det, blev massakteret; den engelske Konsul og næsten alle engelske Kjøbmænd i Staden havde begivet sig ombord paa to engelske Krigsskibe, Vesuvius" medbragte ingen Privatbreve og kun saa flygtende Passagerer; den kommanderende General havde, for at skaffe sine Depescher ombord, maattet lade sig eskortere af en Eskadron Ryttere. Samtidig frygtedes for Udbrud paa andre Punkter af Sicilien: i Messina herskede den 10 ds. en dump uhyggelig Stemning (Augsb. Allg. Zeit." taler om Uroligheder i Messina den 6te og 8de). Disse Efterretninger havde i Neapel fremkaldet store militaire Bevægelser: den hele Dampflotille af 12 større og mindre Skibe var den 14de gaaet tilsøes efter at have indtaget talrige Troppekorpser, Artilleri &c. Kongen selv havde ledet Jndskibningen, ligesom han ogsaa kort efter, Vesuvius's Ankomst var ilet til Nocera, for at befordre Besætnigen derfra paa Jernbanen til Neapel; Troppernes Jndskibning var skeet under Tilløbet af en stor Mængde, der iagttog en dump, uhyggelig Stilhed. - J Mailand har Feltmarskal Radetzky udstædt en i en skarp næsten udfordrende Tone affattet Parolbefaling til Tropperne, hvorved den Efterretning vinder i Sandsynlighed, at han fra Wien skulde være bemyndiget til efter Forgodtbefindende at proklamere Krigsloven.
Odense Adresse-Contoirs Efterretninger, 1848-01-29
Schweitz. Franske Blade melde fra Bern, at Frankerig, Østerrig og Preussen have den 19 ds. indgivet særskilte, men eenslydende Noter til Landdagspræsidenten; ifølge, Basl. Zeit." indeholde de følgende Begjæringer: 1) at Krigsomkostningerne ikke paalægges de 7 Kantoner, men overtages af Eedsforbundet: 2) at de 7 Kantoners Okkupation ophæves; 3) at der efter Okkupationens Ophævelse i disse Kantoner ved frit Valg vælges nye Autoriteter; 4) at Forbundstraktatens Grundbestemmelser forblive uforandrede. Ogsaa den engelske Gesandts allerede omtalte Skrivelse til Hr. Ochsenbein, der er affattet i en smuk og forsonende Tone, raader til Eftergivenhed med Hensyn til Krigsomkostninger: Beviser paa oprigtig Velvillie vilde desuden være af en god Virkning til at bevæge de Kantoner, der hidtil ikke vare stemte for den ved den attraaede Forbundsrevision tilsigtede Forøgelse af Centralmagten, til Jndrømmelser i denne Henseende, hvilket var af stor Vigtighed, da Landdagen til Forbundsrevisionen vilde behøve alle sine Medlemmer. Oberst Ziegler i Zürich har i en Skrivelse til Hr. Ochsenbein gjort sin længere Tjeneste i Eedsforbundets Stab afhængig af, at der slaaes ind paa en mere moderat Retning, at der bevilges en Amnesti i muligst vid Omfang og at hvert Parti beholder sin Valgret ubeskaaren. Ogsaa Obersterne Burckhardt og Donat have ansøgt om deres Afskeed.
Odense Adresse-Contoirs Efterretninger, 1848-01-29
Landdagen har besluttet, at der iaar skal afholdes en Øvelsesleir.
Odense Adresse-Contoirs Efterretninger, 1848-01-29
Frankerig. Deputeredekammeret har d. 22 ds. aabnet Adressediskussionen. Hr. Desmousseaux de Givre, der tidligere hørte til Juste-milieu-Partiet, sagde, "Der gives intet juste milien meere og naar jeg nu bekjender mig til Oppositionen, skeer det for at blive paa min Plads; thi det er Regjeringen, der har vexlet sin. Han yttrede sig meget utilfreds over, at Man i Trontalen havde lagt Kongen følgende til Reformbestræbelserne sigtende Ord i Munden: "Regjeringen støder paa Hindringer, men den vil vide at overvinde dem". De samme Ord havde Carl X udtalt kort før Julirevolutionen.
Odense Adresse-Contoirs Efterretninger, 1848-01-29
J Algier have de sidste Stammer underkastet sig Frankerigs Herredømme.
Odense Adresse-Contoirs Efterretninger, 1848-01-29
Storbrittannien. Hr. R. Cobden erklærer sig i et Brev mod den paatænkte Forøgelse af Armeen. En heel Generation er uddød - skriver han - siden vore sidste blodige og ufornuftige Kampe med Frankerig; mere end 60 Mill. Mennesker ere siden den Tid i begge Lande lagte i Graven, skulde Man da ikke haabe, at meget af vort gamle Nationalhad er begravet med dem?"- Ultraerne blandt det unge Jrland, have stiftet et eget Blad, hvori Folket ligefrem opfordres til at bevæbne sig og at øve sig i Vaaben; Lov og Forfatning vare i Jrland kun en tom Lyd, hverken Regjeringen eller Parlamentet formaaede at hielpe, hvorfor Folket maatte søge at hielpe sig selv.
Odense Adresse-Contoirs Efterretninger, 1848-01-29
Tydskland. J det badenske Deputeredekammer er indbragt en Motion om en almindelig tydsk Lovbog, der agtedes at kunne tilveiebringes paa samme Maade som den nye Vexelret. Motionen henvistes eenstemmigen til Kommitteebehandling. - Fra Rhinen skrives i Nürnb. Corr.", at de to tydske Stormagter have indgivet en Opfordring til det tydske Forbund om at holde sig beredt til eftertrykkelige Skridt mod Eedsforbundet, der saavel formelt som materielt havde krænket Neutraliteten deels ved sin Fremgangsmaade i de indre Forhold og deels derved, at det taalte revolutionairpropaagandiske Jntriger, hvorved Nabolandenes Rolighed og Fred udsattes for Fare, Forbundsdagen skal eenstemmigen have tiltraadt de to Stormagters Anskuelse. Tyrkiet. Fra Konstantinopel skrives, at Hr. Mussurus kun skal opholde sig en meget kort Tid i Athen og strax afløses af en Gesandt af reent tyrkisk Blod; da Stemningen i Athen skal være meget forbittret over den Grækenland overgaaede Ydmygelse, saa at selv Hr. Mussurus's Liv turde komme i Fare, skulde Sultanen have bestemt at medgive ham den hele tyrkiske Flaade til Beskyttelse; Ruslands Jndflydelse, der allerede var almægtig i Athen, var ved den heldig gjennemførte Mægling nu ogsaa bleven herskende i Konstantinopel.
Odense Adresse-Contoirs Efterretninger, 1848-01-29
Udenlandske Blandinger. Storbrittannien. Den 13 October f. A. tog den engelske Krydser, Penelope, paa Høiden af St. Helena en Slavebrig med 7 til 800 Slaver ombord, der skulde føres til Brasilien. Kapitainen tilstod, at det var hans fjerde Reise med den samme Brig. Første Gang havde han indtaget 500 Slaver, anden Gang 1000, tredie Gang 500, og denne Reise skulde været hans sidste. Han havde begyndt "Forretningerne" for 18 Aar siden, havde gjort 25 Reiser ialt og var 3 Gange bleven taget. Han fortalte, at, naar en Slavehandler kapitain overfører en Ladning af 1000 Slaver til Brasilien, faaer han for sin Deel et Udbytte af 6000 Dollars eller 32,400 Franes, men Jntet, dersom han tages.
Odense Adresse-Contoirs Efterretninger, 1848-01-29
En sund og velskabt Slave koster for Øieblikket i Brasilien 1620 Franes.
Odense Adresse-Contoirs Efterretninger, 1848-01-29
Tydskland. Jlden i Kemnath har været paasat, 61 Hoved= og 81 Bagbygninger ere aldeles nedbrændte og 81 andre Bygninger blevne meere eller mindre beskadigede; Brandstifteren er paagreben.
Odense Adresse-Contoirs Efterretninger, 1848-01-29
J Gotha er den som udmærket Theolog og geistlig Taler bekjendte Generalsuperintendent Dr. Bretschneider afgaaet ved Døden i en Alder af 72 Aar.
Odense Adresse-Contoirs Efterretninger, 1848-01-29
Fædrelandet. Blandinger. Med Hensyn til Anvendelsen af Renterne for Toldgodtgjørelsen til Prælaterne og Godseierne i Hertugdommerne (Kapitalen udgjør nu rigelig 400,000 Rd. Kour.) vare iaar 20 Andragender stillede, af hvilke kun saa i Forsamlingen i Kiel den 5 ds. bleve bevilgede. De vigtigste, hvoriblandt: om 10,000 Rd. Kour. til Anlæggelse af en Skibsbro ved Messundet, om 5000 Rd. til Stiftelse af en Asylskole i Flensborg o.s. v. bleve afviste. Samtlige Bevillinger andrage kun2808 Rd. Kour.
Odense Adresse-Contoirs Efterretninger, 1848-01-29
Fra Apenrade skrives i Byens Ugeblad: "Det har opvakt megen Sensation her i Byen at see af "Jtzeh. Wochenbl.", at vor Spare= og Laanekasse har sat 2000 Mk. Kour, i den schleswig-holsteinske Banqvierforretning eller den saakaldte Tiedemannske Bank. Denne er som bekjendt ene og alene begrundet for at tjene som Opposition imod hvad Regjeringen har bifaldet og anordnet, og det er derfor dobbelt paafaldende at see, at vor Sparekasse, der i Dyrtidens tunge Dage ikke gjorde Noget til Nødens Lindring iblandt Borgerne, medens Regjeringen gjorde saa Meget, nu sender en saadan smuk rund Sum af den iblandt Borgerne forhvervede Kapital til Opponenten af Borgernes Velgiører."
Odense Adresse-Contoirs Efterretninger, 1848-01-29
Jnteressentskabet i de helsingørske Dampskibe Hamlet og "Ophelia har fastsat Udbyttet for ifjor til 5 pCt.; til Reservefonden, der nu udgjør 13,800 Rbd., er henlagt 7 1/2 pCt. eller 7500 Rbd. Hamlet, har fra 30 Marts til 16 November befordret 33,000 og Ophelia fra 8 Aug. til 30 Nov. 18,600 Passagerer. Jndtægterne have været 38,500 (deriblandt 4000 for Godstransporten, og Udgifterne rigelig 25,000 Rbd. At Overskudet ikke er større tilskrives fornemmelig den Omstændighed at, Ophelig først kunde begynde sin Fart d. 8 August, og at Veirliget i September Maaned i det Hele var meget ugunstigt. (Aalb. Av.)
Odense Adresse-Contoirs Efterretninger, 1848-01-29
Odense. (Meddeelt. Nedenstaaende Adresse fra Borgerrepræsentanter og flere Medborgere i Odense, var bestemt til at overgives Hans Majestæt Kongen. Men da Man fra andre Kjøbstadkommuner havde yttret Ønske om at slutte sig til det herfra udgaaende Skridt, og da som bekjendt Adresser for Tiden ikke kunne frembæres for Tronen, saa er Sagen indtil videre sat i bero. Adressen er saalydende: Allernaadigste Konge!
Odense Adresse-Contoirs Efterretninger, 1848-01-29
Det er et Sorgens Budskab, der i denne Tid gaaer over Landet - Danmark har mistet sin Styrer og Deres Majestæt begræder Tabet af en kjærlig Fader. Denne smertelige Følelse deles ikke mindst i vor By, der i en Række af Aar var Sædet for den høie Hedengangnes oplyste og heldbringende Virksomhed. Vi følge derfor kun vore Hjerters Trang, naar vi her bringe Deres Majestæt Bevidnelsen af vor Deeltagelse i den Sorg, hvormed den sønlige Følelse i denne Stund gjennemtrænger Deres Majestæts Hjerte. Vi tør vente, at denne Udtalelse af vore Følelser, vil af Deres Majestæt blive modtagen med den samme Velvillie, som Deres Majestæt altid har viist en By, der har den Lykke, at kunne kalde Dem sin første Æresborger. Men over Sorgen bør vi ikke forglemme Øieblikkets Alvor og dets Krav. Den Gierning, som Forsynet ikke tilstædede Deres Majestæts høisalige Forgjænger at iværksætte, den blev det nu hans Efterfølgers skjønne Lod at udføre. Deres Majestæt har alt foreløbig udtalt et kongeligt Tilsagn om en forestaaende Ordning af Statens offentlige Forhold, og vi nære det faste Haab, at denne ikke alene vil gaae ud paa at betrygge Borgernes gjensidige Rettigheder, men ogsaa paa at give Borgernes Retsforhold til Regjeringen en saadan forfatningsmæssig Grundvold, som maa ansees fornøden til at sikkre Fædrelandets Fremtid. Jdet Deres Majestæt saaledes vil knytte det Taknemmelighedens og Høiagtelsens Baand, der binder Deres troe Folk til Dem endnu fastere, vil De ogsaa deri finde det rette Middel til at fremme Enighed i vort Fædreland, og til i Danmarks sydligste Deel, Hertugdømmet Slesvig, fuldstændig at sikkre den danske Nationalitet lige Ret med den tydske. Det danske Folk vil vise sig værdigt til Deres Majestæts Tillid, og beredt til enhver Anstrængelse eller Opoffrelse, som Fædrelandets Vel maatte kræve. Sluttelig tillade vi os at anbefale den Kommune, som vi tilhøre, i Deres Majestæts fremtidige Bevaagenhed. Himlen bevare Deres Majestæt og vort dyrebare Fædreland!
Odense Adresse-Contoirs Efterretninger, 1848-01-29
Den sjællandske Post for igaar ankom i Eftermiddags Kl. 2 1/2 og medbragte ovenstaaende under Rubrikken Kongehuset, meddeelte Efterretninger.
Odense Adresse-Contoirs Efterretninger, 1848-01-29
Odense Kirkenyt. St. Knuds Sogn. Døbte: den 27 Decbr., Muursv. H. Nielsens Datter: Anne Johanne Marie Nielsen; Fadd. Mad. Pedersen, Jfr. Hansen, Stadshauptmand Brodersen og Muurmester Pedersen. Den 2 Jan., Jndsidder A. Johansens Datter i Anne Sophie Andersen; Fadd.: Pigerne M. Hansdatter og M. Nielsdatter, Huusmand N. Nielsen, Jndsidderne J. Rasmussen og P. Nielsen. Den 9de, Skræder H. Jensens Datter: Kirstine Margrethe Hansen; Fadd. Mad. Nielsen, Boelsmand R. Nielsens Kone, Huusmand J. Larsen, Ungkarlene L. C. Hansen og N. Andersen - Ægteviede: den 28 Decbr., Slagterm. N. C. Karstensen og Pigen Anne K. Hansen, den 4 Jan., Ungkarl Rasmus Frederiksen og Pigen Anne M. Pedersdatter, den 7de, Tømmersv. Niels Hansen, og Pigen Maren Rasmussen; den 22de, Smedesv. Johan P. Rymkjær og Pigen Anne Hansdatter. - Døde: den 12 Decbr., Jfr. Blangefleur Müller, 72 Aar; den 18de, Kobbersmedm. Bruuns Søn, Carl Emil Bruun, 5 Aar; den 20de, Arbeidsmand J. Clausens Søn, Claus Jørgensen, 8 Aar; den 21de, Arbeidsmand R. Knudsens Søn, Jørgen Rasmussen, 7 Aar, den 23de, Kjøbmand H. J. W. Edsberg, 44 Aar; den 31te, Tjenestepige Oline Echmann, den 3 Januar, Pigen Johanne Marie Rasmussen, 84 Aar; s. D., Jernstøber H. Nielsens udøbte Søn: den 14de, Smaahandler Nicolai Poulsen, 76 Aar; s. D., Skomagerm. J. P. Brodersens Datter, Hansine Caroline Augusta Brodersen, 4 Aar; s. D., Bødkerm. L. Rasmussens Søn, Andreas Rasmus Johan Gottfred Rasmussen, 3/4 Aar; den 17de, Jndsidder P. Larsens Søn, Christian Pedersen, 8 Dage; s. D., Kjøbmand L. B. Jürgensens dødfødte Datter, den 21de, Muursv. Daniel Jacobsen, 43 Aar; den 24de, Kammertjener Nielsens Enke, den 27de, Tjenestekarl Rasmus Pedersen, 26 Aar.
Odense Adresse-Contoirs Efterretninger, 1848-01-29
Prædikanterne paa 4de Søndag efter hellig 3 Konger. J St. Knuds Kirke: til Høimesse Hr. Stiftsprovst Svitzer; til Aftensang Hr. Pastor Wiberg. - J Frue Kirke: Hr. Provst Colding. - J St. Hans Kirke: Hr. Pastor Westengaard. - J Hospitals=Kirken: Hr. Pastor Wiberg, Kl. 8 1/2.
Odense Adresse-Contoirs Efterretninger, 1848-01-29
AVERTISSEMENTS. At vores gode Fader, Sagforer Tønnis Peter Bekker i Svendborg, efter længere Tids tiltagende Alderdomssvaghed, ved Døden er afgaaet den 24 Januar 1848, i sit 76de Aar; det underrettes herved for hans og vor fraværende Familie af hans 4 efterladte Børn.